ร้านนี้อยู่แถวบ้านเห็นตั้งแต่เริ่มทำร้านปรับปรุงเป็นร้านอาหารใหม่ๆ ตอนแรกไม่มีก๋วยเตี๋ยวเรือมาตั้งข้างหน้า จนเปิดมาพักก็มีเรือมาตั้ง เราผ่านประจำไม่ค่อยเห็นมีคน แต่วันนั้นแวะเข้าไปช่วงเที่ยงพอดี คนเต็มเลยผิดคาดมาก นึกว่าจะไม่มีที่นั่งแหละว่างโต๊ะนึงพอดี ลุงคนนึงแต่งตัวสไตล์จีนๆหน่อยน่าจะเจ้าของร้านคอยรับออเดอร์ต้อนรับดีค่ะรีบหาโต๊ะให้นั่งเลย มีอาหารมีหลากหลายทั้งก๋วยเตี๋ยว ขนมจีน ของหวาน ข้าวหมูแดงหมูกรอบ ลูกชิ้นปิ้ง 
 
บรรยากาศในร้าน : ร้านตกแต่งสีชมพูและม่วง ที่กำแพงมีรูปวาดรถโบราณ ร้านตกแต่งสวยค่ะ แต่ข้อเสียคือร้อนพัดลมน้อยค่ะ ไม่ทั่วถึง พัดลมแบบโบราณเปิดและหันจนมันเสียคอขยับไม่ได้  ร้านใหญ่ที่นั่งหลายสอบทีแต่พัดลมมีแต่ 2 ตัวที่เราเห็นนะคะ อีกตัวอยู่อีกฝั่งเสีย เปิดร้านในประเทศเมืองร้อน ในเมื่อลงทุนทำร้านแล้วลงทุนพัดลมก็ดีค่ะหรือจะติดแอร์ไปเลยก็ดีลูกค้าจะได้สามารถรออาหารนานๆได้ และแนะนำมีเพลงเปิดสมัยเก่าให้เข้ากับสไตล์ร้านก็ดีเลยค่ะ ให้ลูกค้าฟังระหว่างรออาหาร 

บริการ : ร้านนี้ทุกคนตั้งใจทำงานดี ใส่ใจลูกค้าพูดจาดี เพราะเรานั่งติดหน้าต่างใกล้ที่คุณป้าทำก๋วยเตี๋ยว นั่งมองอยู่ แต่เสียอย่างเดียวขอติเพราะอยากให้ปรับปรุง (ช่วงเที่ยงคนเยอะ) อาหารรอนานมากก อย่างต่ำ 30 นาทีขึ้นหรืออาจจะนานกว่านั้นรอลืมเลย ควรปรับปรุงตรงนี้เพราะเรานั่งรอได้ไม่ซีเรียสแต่สำหรับบางคนที่เค้ามีธุระต้องไปทำงานต่อเวลา เค้ารอไม่ไหวเค้ามีเวลาจำกัดมีหลายโต๊ะที่วันนั้นเราได้ยินยกเลิกออเดอร์เยอะเลย แต่ก็มีบางโต๊ะที่พอบอกว่าไม่เอาแล้วนะถ้ายังไม่ทำยกเลิกออเดอร์ไปเลย พนักงานก็จะรีบไปเร่งๆแล้วเอามาเสิร์ฟจนได้ ถ้าอาหารต้องรอนานควรจะติดแอร์หรือพัดลมให้ทั่วถึงเถอะค่ะ อย่าให้ลูกค้าที่ต้องรอนานแล้วต้องมาเจอกับอากาศร้อนพัดลมก็ไม่มี เปิดเพลงซะนิดให้อารมณ์ลูกค้าผ่อนคลายก็ดีค่ะ ร้านมีสองชั้นนะคะ วันนั้นเห็นลูกค้าเดินขึ้นไปนั่งข้างบน แป๊บเดียวลงมาแล้ว น่าจะรออาหารไม่ไหวและอาจจะร้อนเหมือนข้างล่าง

เมนูเครื่องดื่ม : ร้านนี้เครื่องดื่มหลากหลายแปลกๆเยอะค่ะ ลองสั่งดู 
- น้ำตาลสด [4/5] (20B) หอมเข้มข้นหวานอร่อยดี เห็นว่าได้เชลชวนชิมเหมาะสมดีค่ะ
- น้ำเก็กฮวย [3/5] (20B) ชืดไปหน่อยค่ะ เก็กฮวยจางมากๆ

เมนูอาหาร  
- ก๋วยเตี๋ยวสุโขทัย [3/5] (40B) ร้านนี้เห็นว่าขึ้นชื่อเรื่องก๋วยเตี๋ยวสุโขทัยพลาดไม่ได้ที่จะสั่งมาชิม รสชาติเปรี้ยวนิดๆ เค็มหน่อยๆ กลิ่นกุ้งแห้งเยอะเกินไป แต่ก็ถือว่าโอเครค่ะ มีไข่ต้มยางมะตูมมาด้วยฉีกนึง ต้มมากำลังดีเลย
- ก๋วยเตี๋ยวเรือน้ำตก [3/5] (30B) อร่อยดีค่ะ แต่ไม่ค่อยเข้มข้นกลมกล่อมเท่าไร รสมันยังโดดๆอยู่ ให้น้อยถ้าเทียบกับราคา
- ก๋วยเตี๋ยวหมูตุ๋น [3/5] (40B) น้ำซุปยังไม่ค่อยหอม รสชาติธรรมดาค่ะ ปริมาณน้อยไป
- ขนมจีนโบราณ [4/5] (40B) เป็นขนมจีนปลาโบราณ ไม่มีลูกชิ้นแต่ให้ไขยางมะตูมมาเข้มข้นดีแต่ให้น้อยไปหน่อย

สรุป
สำหรับเรา เมนูหลากหลายดีมีอะไรให้น่าลองเยอะแต่ก๋วยเตี๋ยวก็ยังไม่โอเครไปซะหมดนะคะ ราคาอาจจะดูแพงถ้าเทียบกับปริมาณ แนะนำถ้าจะมาก่อนควรมากินก่อนเที่ยงช่วงพักเที่ยง ไม่งั้นคนเยอะรออาหารนานคุณอาจจะไม่อยากรอก็ได้เพราะหิวและในร้านค่อนข้างร้อน ไม่ค่อยมีพัดลม 